Diari Oficial de la Generalitat Valenciana


Sumari del DOGV 3650, del 22-12-1999 (1999/10246)

ACORD de 15 de novembre de 1999, de la Direcció General de Promoció Cultural i Patrimoni Artístic, relatiu a l’obertura de període d’informació pública en l’expedient de delimitació d’entorn de protecció i normativa de protecció de l’Església de Sant Jaume Apòstol, a Algemesí (València).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3650

Data del DOGV
:   22-12-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/10594


Data del document
:   15-11-1999

Organisme emissor
:   Conselleria de Cultura, Educació i Ciència

Tipus de document
:   Acord

Descriptors 

:   * Algemesí
    * protecció del patrimoni
    * ben cultural
    * patrimoni arquitectònic

ACORD de 15 de novembre de 1999, de la Direcció General de Promoció Cultural i Patrimoni Artístic, relatiu a l'obertura de període d'informació pública en l'expedient de delimitació d'entorn de protecció i normativa de protecció de l'Església de Sant Jaume Apòstol, a Algemesí (València). [1999/S10112]
  
Per resolució de 26 de maig de 1999 de la Direcció General de Patrimoni Artístic de la Conselleria de Cultura, Educació i Ciència (DOGV núm. 3.536, de 12.07.1999; BOE núm. 163, de 09.07.1999) s'incoa l'expedient de delimitació d'entorn de protecció i normativa de protecció de l'Església de Sant Jaume Apòstol, emplaçada al terme municipal d'Algemesí (València).
  
Havent-se complimentat els tràmits de notificació, publicació i anotació preventiva al Registre General de Béns d'Interés Cultural del Ministeri de Cultura, previstos en l'article 27.3 de la Llei del Patrimoni Cultural Valencià, Llei 4/1998, d'11 de juny, de la Generalitat Valenciana, procedix la continuació de l'expedient.
  
Segons allò que s'ha disposat a l'apartat 6 del citat article 27, amb caràcter previ a la resolució de l'expedient, s'obrirà un període d'informació pública per terme d'un mes.
  
En virtut d'allò que s'ha exposat, este centre directiu,
  
ACORDA
  
1.Obrir un període d'informació pública, d'acord amb l'article 27.6 de la Llei del Patrimoni Cultural Valencià, així com amb l'article 86 de la Llei de Règim Jurídic de les Administracions Públiques i del Procediment Administratiu Comú, per un termini d'un mes a comptar des de la publicació de la present resolució, amb el fi que qualsevol persona física o jurídica puga examinar l'expedient i formular totes les al·legacions que estime oportunes.
  
L'examen de l'expedient es podrà efectuar a les dependències de la Direcció General de Promoció Cultural i Patrimoni Artístic, a la Conselleria de Cultura, Educació i Ciència, avinguda de Campanar, 32, València.
  
2. Que la present resolució es publique en el Diari Oficial de la Generalitat Valenciana.
  
València, 15 de novembre de 1999.- La directora general de Promoció Cultural i Patrimoni Artístic: Consuelo Císcar Casabán